Period: Old Babylonian
Genre: Literary
Transliteration:
<SURFACE>
sipad mu pad₃-da an kug-ge nam gal an-na tar
{d}ri-im{d}suen mu pad₃-da an kug-ge nam gal an-na tar
nun šag₄ zid-ta nam-lugal-la mu-un-sa₂
nam-men uŋ₃ šar₂-ra-še₃ gal-le-eš kiŋ₂-kiŋ₂-en
larsam{ki}ma kur <unk> me nam-nun-na de₂-a
nam-sipad ki-en-gi ki-uri-še₃ zid-de-eš pad₃-da-me-en
an gal mah an ki-a en niŋ₂-nam gal-zu
a-a diŋir-re-e-ne nam tar-tar-re-de₃ ki-bi-še₃ ši-ŋar
dug₄-ga dugud inim-bi nu-silig-ge
an-šag₄-ga sikil-la <unk> ŋal₂
nun {d}ri-im{d}suen sipad šag₄-ge de₆-a-ne-me-en
an gal-e šag₄ ki aŋ₂-ŋa₂-ni dalla hu-mu-ra-ni-in-e₃
niŋ₂-si-sa₂-zu-še₃ gu₃ zid-de₃-eš hu-mu-ra-ab-de
an šag₄-ge su₃-ra₂ ud nam-til₃-zu hu-mu-ra-ab-dirig-ga
nam-lugal kur niŋ₂-daŋal-la ud su₃-ra₂-še₃ hu-mu-ra-ab-šum₂
inim kug-ga-ne-ne-a nam nam-til₃-la hu-mu-ra-ab-tar
dug₄-ga niŋ₂-nam nu-kur₂-da zi su₃-ra₂ hu-mu-ra-ab-tah
aga kug-ge saŋ-za-a he₂-ne₂-eb-ge-en
{ŋiš}gu-za nam-til₃-la-ka gal-bi hu-mu-ra-ab-tuš
u₃-luh niŋ₂-si-sa₂ šu-zu-še₃ hu-mu-ra-ab-si
ešgiri₂ kalam ge-en-ge-en su-zu-a he₂-bi₂-la
šibir uŋ₃ lu-a hu-mu-ra-ab-dab₅
ubur an sud-aŋ₂ ŋal₂ hu-mu-ra-ab-taka₄ šeŋₓ(|IM.A|) an-na hu-mu-ra-ab-šeŋ₃
mu ma-da ud nam-he₂ an-šag₄-ta zag hu-mu-ra-ab-keše₂
iti₆ niŋ₂ giri₁₇-zal šag₄ hul₂-la ud-zu-še₃ hu-mu-ra-ab-ŋar
bal niŋ₂ dug₃ niŋ₂-si-su si-a šu-zu-še₃ hu-mu-ra-ab-ŋar
an gal-e su₃-ra₂-še₃ a₂-bad-ŋal₂ nam-lugal-la-zu he₂-a
{d}ri-im{d}suen lugal-ŋu₁₀
<unk> mu-ni šudu₃-de₃ an

Cuneiform:
<SURFACE>
𒉺𒇻𒈬𒅆𒊒𒁕𒀭𒆬𒄀𒉆𒃲𒀭𒈾𒋻
𒀭𒊑𒅎𒀭𒂗𒍪𒈬𒅆𒊒𒁕𒀭𒆬𒄀𒉆𒃲𒀭𒈾𒋻
𒉣𒊮𒍣𒋫𒉆𒈗𒆷𒈬𒌧𒁲
𒉆𒃞𒌧𒊹𒊏𒂠𒃲𒇷𒌍𒆥𒆥𒂗
𒌓𒀕𒆠𒈠𒆳<unk>𒈨𒉆𒉣𒈾𒌤𒀀
𒉆𒉺𒇻𒆠𒂗𒄀𒆠𒌵𒂠𒍣𒁲𒌍𒅆𒊒𒁕𒈨𒂗
𒀭𒃲𒈤𒀭𒆠𒀀𒂗𒃻𒉆𒃲𒍪
𒀀𒀀𒀭𒊑𒂊𒉈𒉆𒋻𒋻𒊑𒉈𒆠𒁉𒂠𒅆𒃻
𒅗𒂵𒂂𒅗𒁉𒉡𒍂𒄀
𒀭𒊮𒂵𒂖𒆷<unk>𒅅
𒉣𒀭𒊑𒅎𒀭𒂗𒍪𒉺𒇻𒊮𒄀𒁺𒀀𒉈𒈨𒂗
𒀭𒃲𒂊𒊮𒆠𒉘𒂷𒉌𒈦𒄘𒃼𒄷𒈬𒊏𒉌𒅔𒌓𒁺
𒃻𒋛𒁲𒍪𒂠𒅗𒍣𒉈𒌍𒄷𒈬𒊏𒀊𒁲
𒀭𒊮𒄀𒋤𒁺𒌓𒉆𒋾𒍪𒄷𒈬𒊏𒀊𒋛𒀀𒂵
𒉆𒈗𒆳𒃻𒂼𒆷𒌓𒋤𒁺𒂠𒄷𒈬𒊏𒀊𒋧
𒅗𒆬𒂵𒉈𒉈𒀀𒉆𒉆𒋾𒆷𒄷𒈬𒊏𒀊𒋻
𒅗𒂵𒃻𒉆𒉡𒉽𒁕𒍣𒋤𒁺𒄷𒈬𒊏𒀊𒈭
𒂇𒆬𒄀𒊕𒍝𒀀𒃶𒉌𒅁𒄀𒂗
𒄑𒄖𒍝𒉆𒋾𒆷𒅗𒃲𒁉𒄷𒈬𒊏𒀊𒆪
𒅇𒈛𒃻𒋛𒁲𒋗𒍪𒂠𒄷𒈬𒊏𒀊𒋛
𒂙𒌧𒄀𒂗𒄀𒂗𒋢𒍪𒀀𒃶𒉈𒆷
𒌋𒂙𒌧𒇻𒀀𒄷𒈬𒊏𒀊𒆪
𒁛𒀭𒋤𒉘𒅅𒄷𒈬𒊏𒀊𒋺𒅎𒀀𒀭𒈾𒄷𒈬𒊏𒀊𒀀𒀭
𒈬𒈠𒁕𒌓𒉆𒃶𒀭𒊮𒋫𒍠𒄷𒈬𒊏𒀊𒆟
𒌓𒀭𒋀𒆠𒃻𒅗𒉌𒊮𒄾𒆷𒌓𒍪𒂠𒄷𒈬𒊏𒀊𒃻
𒁄𒃻𒄭𒃻𒋛𒋢𒋛𒀀𒋗𒍪𒂠𒄷𒈬𒊏𒀊𒃻
𒀭𒃲𒂊𒋤𒁺𒂠𒀉𒁁𒅅𒉆𒈗𒆷𒍪𒃶𒀀
𒀭𒊑𒅎𒀭𒂗𒍪𒈗𒈬
<unk>𒈬𒉌𒆃𒉈𒀭